ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Ιανουαρίου 1995 για το διορισμό τακτικών και αναπληρωματικών μελών της Επιτροπής των Περιφερειών (95/15/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α, την πράξη για τους όρους προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και για τις προσαρμογές των συνθηκών στις οποίες βασίζεται η Ευρωπαϊκή Ένωση, και ιδίως τα άρθρα 24 και 160, όπως διαμορφώθηκαν μετά την απόφαση του Συμβουλίου της Ευρωπαϊκής Ένωσης της 1ης Ιανουαρίου 1985 για την προσαρμογή των πράξεων προσχώρησης των νέων κρατών μελών στην Ευρωπαϊκή Ένωση, και ιδίως τα άρθρα 15 και 34, την απόφαση του Συμβουλίου της 26ης Ιανουαρίου 1994 περί διορισμού των τακτικών και αναπληρωματικών μελών της Επιτροπής των Περιφερειών (1), τις προτάσεις της αυστριακής, της φινλανδικής και της σουηδικής κυβέρνησης, Εκτιμώντας: ότι, ύστερα από την προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, πρέπει να συμπληρωθεί η Επιτροπή των Περιφερειών με το διορισμό τριάντα τριών τακτικών και τριάντα τριών αναπληρωματικών μελών, τα οποία εκπροσωπούν τις αρχές περιφερειακής και τοπικής αυτοδιοίκησης των νέων κρατών μελών- ότι η σύνθεση της Επιτροπής των Περιφερειών πρέπει να εξασφαλίζει την εκπροσώπηση των αρχών τοπικής και περιφερειακής αυτοδιοίκησης, ΑΠΟΦΑΣΙΖΕΙ: Άρθρο μόνο Διορίζονται τακτικά ή αναπληρωματικά μέλη της Επιτροπής των Περιφερειών, για την περίοδο από 23 Ιανουαρίου 1995 μέχρι και 25 Ιανουαρίου 1998: - ως τακτικά μέλη, τα άτομα, ο κατάλογος των οποίων, ανά κράτος μέλος, περιέχεται στο παράρτημα Ι της παρούσας απόφασης, - ως αναπληρωματικά μέλη, τα άτομα, ο κατάλογος των οποίων, ανά κράτος μέλος, περιέχεται στο παράρτημα ΙΙ της παρούσας απόφασης. Βρυξέλλες, 23 Ιανουαρίου 1995.

[Source: multi_eurlex | Tokens: 1739]